بو دا اوزون بیر منظومه دیر. بو اوزون منظومه ده یحیی کمالین ان گؤزه ل شئعرلریندن ساییلیر. آنجاق مجالیمیزین آز اولدوغو المیزی بو شئعرین اوخوماسیندان قیسسالدیر. آدی “آچیق دنیز” اولان شئعر – آچیق دنیز : اوقیانوس معناسیندا – شاعیرین بیوگرافیاسی، دونیا گؤروشو، تاریخ و صنعت آنلاییشی ایله اؤتموش بیر کئچمیشه اؤزلم – حسرت – شئعریدیر. منظومه ده شاعیرین – اؤزنه نین – اوشاقلیق ایللرینی یاشادیغی و بیر چوخ خاطیره سی نین بولوندویو توپراقلاری زیارتی ایله باشلایان و گئت – گئده اؤزنه دن چیخیب بؤیوک بیر امپراتورلوغون غربین اوجونا قده ر اوزانان تاریخسل ماجراسین نین حیکایه سینی بیلیریک.
اطلس اوقیانوسو گئجه له یین آیین چیخماسییلا بیرلیکده “مد” زامانی آوروپانین باتی کنارلارینی سو آلتینا آلیر. بو، بیر طبیعت اولایی دیر. سولاری حرکته گتیره ن، سولارین دورومودور. آمما سولا بو تورپاقلاردا چوخ قالا بیلمز. بیر سوره سونرا اسکی سینیرلارینا چکیلیر. شاعیر بو معلوماتدان یارالانارکن، اوقیانوسون بو حرکتینی، عثمانلی دولتی نین آخیناقلاری آراسیندا ایلیشگی یارادیر.
گؤردویوموز کیمی تاریخسل میراث، شاعیرین روحوندا تجسم ائتمیش و “جزر” ایله “مد” دن اولان معلوماتینی شاعیرانه بیر بنزه ییشده عثمان دولتی نین حرکتی ایله توتوشدورموشدور و س. . .
ایندی یحیی کمالین اصل شئعرینه چاتیریق:
اوندولوسدا رقص
زیل، شال و گول. بو باخچادا رقصین بوتون هیزی. . .
شوق آخشامیندا اوندولوس اوچ دفعه قیرمیزی. . .
عشــــقین سئحیرلی شارکیسی یوزلرجه دیلده دیر.
اسپانیا نشئه سیله بو آخشام بو زیلده دیر.
یئلپازه چئوریلیر گیبی بیردن دؤنوشلری،
عشوه یله دئوریلیش، ساچیلی، اؤرتونوشلری . . .
هر رنـــگی ایسته مز ، گؤزوموز شیمدی آلدادیر؛
اسپانیا دالغا دالغا بو آخشام بو شالدادیر.
آلنیندا حلقه حلقه ده دیر آشفته کاکـــیلی
گؤگسونده یوسما گیرناتانین ان گؤزه ل گولو . . .
آلتیـــن قدح هر الده، گونـــش هـــــر گؤنولـــده دیر؛
اسپانیا وارلیغییلا بیر دوروب اوینار، یورور گیبی؛
بـــــیر باش چئویرمه سیله باخار اؤلدور گیبی . . .
گول تنلی، کور دوداقلی، کومور گؤزلو سورمه لی . . .
شیطان دییور کی، سارمالی، یوز کرره اؤپمه لی . . .
گؤزلر قاماشتیران شالا، مفتون ائده ن گوله
هر قلبی دولدوران زیله، هر سینه دن “اوله!”
بو شئعر، گؤزه للیک فورمو اعتباریله تورکجه نین ان گؤزه ل شئعرلریندن بیری دیر. شاعیر اوروپا اؤلکه لرینی گزیب، توپراقلارینی قاریش – قاریش دولانیب و تورک بایراغینی اورالاردا اوجالمیش گؤروب، آنجاق اوندولوسدا بیر رقص گؤروب و شاعیرانه روحو جوشا گله رک، بو شئعرینی قوشور. اوندولوس اسپانیادادیر و عثمانلی امپراتورو اورانی بیر زامانلار الده ائدیب آنجاق شاعیر، حیاتیندا اورادا بیر رقص گؤرور.
شئعری اوخودوقدا بیر قیزین رقصی ایله قارشیلاشیریق. زیل، شال و گول؛ بو رقصین قیرمیزلیغیندان سؤز آچیر. بلکه بونا اینک و بوغا ایله گوله شنلرین قوللانیلان قیرمیزی قوماش پارچاسی و اسپانیا بایراغینداکی قیزیللیق دا اگله نه بیلردی. بئله ایسه بو اؤلکه انسانلاری نین نئجه بیر قیزیللیق (اود رنگی) ایچینده یاشادیغینی داها گؤزه ل وورغونلامیش اولوردو.
گؤزلر قاماشتیران شالا، مفتون ائده ن گوله
هر قلبی دولدوران زیله، هر سینه دن “اوله!”
“اوندولوسدا رقص” شئعری رئالیست بیر تابلودور. باشیندان سونونا قده ر قوللانیلان عنصورلار دا داخیل همن هر شئی بیر انسانی دورومو به تیملر. انسانین رقص ائدیشی دوغا تقلیدی بیر باشلانغیجی اولسا دا سونرادان اونون یاشانتی سی زنگین لشمیش بیر صنعتدیر. حیاتلارینی دوغانین ریتمینه اویدوران هر توپلومدا رقص قاچینیلماز بیر تؤره ن دیر. شاعیر، اسپانیانین گونشی نین آلتیندا هر شئیین قیرمیزییا دؤنوشدویو بیر اتمسفرده بیر رقص شئعری یازیر(بو آرادا قانین دا قیرمیزی اولدوغونو خاطیرلاماق اولور).
بو منظومه نین ان اؤنملی یانی، شاعیرین بورادا اصلینده بیر قیزی یوخ، تورکجه یی رقص ائتدیرمیش اولماسی دیر! تورکجه نین بیر رقص دیلی اولاراق ده یه ری و یئته نه یی داها اؤنجه بیر سیرا متن لرده سینانمیشدی. آمما هئچ بیرینده بو قده ر ریتمیک و بیر رقصی بوتون فیگورو ایله تاماملایان بیر متنه تصادوف ائتمه میشیک. شاعیر، بو تاماشا اولایینی به تیملرکن ، رقصه عایید سؤیله می ده کشف ائتمیشدیر. سون اولاراق بؤیوک بسته کار “مونیر نورالدین سنجوک”ون بسته سیله بو منظومه نین سونسوزا دک تورکجه نین ظفر آنیتلاریندان بیری اولاراق قالاجاغینی بیلیدره لیم.
م. کریمی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab